 Kọwé síwájú síi fún ìpínrọ yìí - Lẹyìn èyí, Lannes ni wọn máa dán wò gẹgẹ bí olórí àwọn ọmọ ogun, nítorí Napoleon rán an lọ sí Spain ní 1808 ó sì fún un ní ẹka kan tí wọn yà sọtọ nínú àwọn ọmọ ogun láti máa darí, èyí tí ó fi gba ìṣẹgun gbígbóná janjan lórí Ọgágun Francisco Castaños ní Tudela : 22 oṣù November. Ní January 1809, wọn rán an láti lọ gba Zaragoza, àti ní February 21, lẹyìn ọkan lára àwọn ààbò tó le jùlọ nínú ìtàn, Lannes ti gba ibẹ. Nígbà tó yá, ó sọ pé, Bonaparte èké yìí máa pa gbogbo wa lẹyìn ogun tó jà ní Sípéènì. Lọdún 1808, Napoleon sọ ọ di Duke of Montebello, nígbà tó sì di ọdún 1809, fún ìgbà ìkẹyìn, ó fún un ní àṣẹ lórí àwọn ọmọ ogun tó wà níwájú. Ó kópa nínú àwọn ìjà tó wáyé ní Eckmühl àti ìkọlù sí Vienna. Ó kó àwọn ọmọ ogun ilẹ Faransé sọdá Odò Danube, ó sì kó àwọn ọmọ ogun ilẹ Faransé wọ ogun Aspern-Essling. 